Ավելին, եթե բնական հյուսվածքը (բամբակ, վուշ, բուրդ եւ այլն) լվացված է լվացքի փոշիով, ապա այն տեսանելի է դառնում «սեւ լույսի» տակ։ Պատճառն այն է, որ գրեթե բոլոր լվացքի փոշիները պարունակում են գույները վառ դարձնող նյութեր եւ լուսարձակող (ֆլուորեսցենտ) ներկեր, որոնք կլանում են «սեւ լույսը» եւ արձակում կապույտ լույս, որը լավ տեսանելի է մթության մեջ։ Գիշերը «սեւ լույսի» տակ նաեւ լավ երեւում է օսլայած ռազմազգեստը: «Սեւ լույսի» տակ չերեւալու համար ռազմազգեստը պետք է կարված լինի միայն բնական հումքից, չօսլայվի եւ լվացված չլինի լվացքի փոշով։